Aprezzament KU IĠINVELVAT ARĊIBRIETJEMERIJUS; 1930E201/4 Mons Luiġi Vella twieled fil- Parroċċa tal-Qalb ta' Ġesu, il- Fontana fit-8 ta' Ġunju 1930, minn Agostino u Marija nee' Mercieca. L-ewwel snin tat-tfulija għaddiehom hawn fil-Fontana u kien beda l-iskola elementari r-Rabat. Fis-sena 1937, iz- ziju Dun Franġisk Mercieca li ħadem bħala Viċi Parroku hawn fil-Fontana mal-ewwel kappillan Dun Ġużepp Hili għal 20 sena, sar kappillan fil- Parroċċa tal-Għasri u Luiġi mar miegħu u kompla l-iskola f'dan ir- raħal. Iżda hawn Dun Franġisk dam biss sena jmexxi din il-Parroċċa, għalhekk fis-sena 1938, sar Kappillan tal-Parroċċa taż-Żebbuġ fejn dam imexxiha sa mewtu. Għalhekk Luiġi mar miegħu f'din il-Parroċċa u kompla hawn l-iskola elementari. Wara li spiċċa din l-iskola Hu daħal is-seminarju minuri biex ikompli l-istudju tiegħu. Ġesu kien qiegħed isejjaħlu biex ikompli l-istudju tiegħu u jkun ministru tiegħu. Wara li għadda s-sitt snin fis-seminarju minuri, beda l-kors ta' 7 snin biex isir Saċerdot. Fis-sena 1955 sewwa sew. fit-9 t'April, ġie ordnat saċerdot mill-Eċċ. Tiegħu Mons Isqof Ġużeppi Pace, Isqof ta' dak iż-żmien. Dun Alwiġ issa saċerdot mill-ewwel iddedika ħajtu b'ħidma kontinwa għall- ġid tal-poplu taż-Żebbuġ. Kien ta' għajnuna kbira għal zijuh Dun Franġisk il-Kappillan. Dakinhar il- Parroċċa kienet nieqsa mis-Sacerdoti u għalhekk il-ħidma ta' Dun Alwiġ kienet wisq neċessarja sabiex il- poplu jkun moqdi kif għandu jkun. Dan iż-żmien il-poplu kien imdorri bil-quddies kmieni ħafna u għalhekk kważi kuljum il-ħidma tibda qabel ma jisbaħ mill-4.00 ta' filgħodu. Kienu żminijiet ta' qabel il-Konċilju Vatikan II, u l-funzjonijiet kollha kienu jsiru skont kif kienet titlob il- liturġija ta' dawk iż-żminijiet. Dun Alwiġ kien jaddatta ruħu għal kull ħidma li titlob il-ħidma pastorali, mat-tfal maż-żgħażaġħ, mal-adulti u mal-morda. Kien jassisti mal- moribondi kemm binhar kif ukoll bil-lejl, għax dakinhar ġeneralment ħafna kienu jibqgħu mal-familja, sakemm. il-Mulej jsejħilhom għal għandu. Kienet is-sena 1963 meta il-parroċċa ġiet imżejna bid-dinjita' ta' Arċipritali fuq talba tal-Kappillan Dun. Franġisk, meta kien l-Isqof Ġużeppi Pace fi żmien il-Papa San Ġiovanni XXIII. Dakinhar saru festi speċjali u Dun Alwiġ kellu sehem kbir fl-organizzazzjoni ta' dawn il- festi. Ġara li s-saħħa ta' Dun Franġisk Mercieca bdiet sejra lura, u fis-sena 1964, f'Novembru Mons. Isqof Ġużeppi Pace ħatar lil Dun Alwiġ bħala kuġitur tiegħu. Ġara wkoll li fis-27 ta' Novembru f'din l-istess sena, l-Arċipriet Dun Franġisk, waqt li kien ir-Rabat filgħodu, waqt li kien sejjer biex jitla' max-xarabank fl- 10.00am ħassu ħażin u malajr mar għand il-Mulej. Allura, Mons Isqof għażel lil Dun Alwiġ sabiex ikun hu s-suċċessur tiegħu u hekk sar it-tieni Arċipriet ta' din il-Parroċċa taż-Żebbuġ. Dam ragħaj ta' din il-parroċċa sas-sena 1996, sewwa sew 32 sena. Snin li fihom rajna ħafna tibdil minn kull naħa. Sar il-Konċilju Vatikan Il li permezz tiegħu saret riforma radikali speċjalment. fil-liturġija mqaddsa. L-Arċipriet Vella dejjem iddispona ruħu għal kull tibdil u kien lest għal kull inizjattiva li l-knisja f'pajjizna kien ikollha minn żmien għal żmien. Ħadem kemm felaħ biex iġib 'l quddiem il-parroċċa. Saru festi speċjali f'diversi okkażjonijiet bħalma kienu f'għeluq il-25 sena tad-Domma. tal-Assunzjoni, il-festi tal-Inkurunazzjoni tax-Xbieha. tal- Madonna Titular tal-Parroċċa, il-festi kbar li saru f'għeluq it-300 sena tal- Parroċċa. Kollha kienu organizzati bl-ikbar imħabba u inizjattiva tiegħu. Ma nistgħux ngħidu li matul dawn is-snin, kollox kien ward u zahar. Kitba ta' Dun Ġorġ Vella Kien hemm mumenti ta' dwejjaq, ta' niket, u ta' qtigħ ta' qalb. Iżda l-Arċipriet bil-kuraġġ u bil-fidi u tama f' Ġesui u fil-Madonna, dejjem ipprova jegħleb kull ċirkustanza diffiċli li ġew fostna. Ta' min jinnota wkoll li xi kultant kien isib xi parruċċani li ma kinux jieħdu pjacir b'xi deċizjoni li kien ikollu jieħu; kien isib xi tfixkil minnhom, iżda il-kuraġġ li kien ikollu qatt ma kien jonqsu. L-Arċipriet Vella żgur jibqa' msemmi għall-kuraġġ kbir li kellu meta ried li jżejjen is-Santwarju ta' Marija bl- irħam tant prezzjuż u sabiħ, irħam lokali, irħam li ġie offrut mill- benefattur kbir Salvu Cefai u martu. Kemm feraħ meta wasal l-artal, monument li bih iżejjen it-tempju, artal li fuqu kuljum isir is-sagrifiċċju tal-quddiesa. Wara din l-opra kbira, l-Arċipriet ried ikompli il-ħidma tiegħu u rrnexxielu jsib benefatturi oħra ħalli jħallsu għall-irħam kollu li sar f'dan is-Santwarju. Dan kollu sar bil-ħidma kbira tiegħu u bil-kooperazzjoni ta' tant Żebbuġin li dejjem kienu lesti jikkoperaw fil- ħidma sfiqa tiegħu, 32 sena ħidma kontinwa. Is-Sena 1996 kellha tkun it-tmiem tal-ħidma f'din il-parroċċa. Is-saħħa tiegħu fiżika wkoll bdiet tonqos u għalhekk talab li jirriżenja. Fix-xahar ta' Ottubru. l-Arċipriet flimkien mal-familjari li dejjem kienu għalih ta' għajnuna kbira, beda il- ħajja tiegħu fil-parroċċa tal-Qalb ta' Ġesu, il-Fontana. Hawn kompla jaħdem skont kemm. is-saħħa tippermettilu għall-ġid tal-poplu. Għadda kważi 18 —il sena hawn, jagħti s-sehem tiegħu li jista' u jgħin lill-kappillan. Fit-12 ta' Marzu ta' din is-sena 2014, Alla sejjaħlu għal ħajja ġdida li ma tintemm qatt. Nispera li permezz tal-ħidma li wettaq b'tant dedikazzjoni ta' 59 sena Saċerdot, il-Mulej Alla jilqgħu fi ħdanu u flimkien mal-Madonna li tant ħabb, igawdi il-glorja tal-ġenna għal dejjem.